Loomulikult kohtab mängija Toonis oma valdusi laiendades peale Leviaatani käsilaste ka teiste hõljujate rasside  esindajaid, kellega on siis võimalus ka mõningast diplomaatiat arendada. Peamiselt seisneb see siiski vaid omavahelises resursside vahetamises. Siin tulebki välja Tone Rebellioni põhiline erinevus teistest samataolistest strateegiatest - Leviaatani üle võidu võivad saavutada vaid kõik hõljujad koos, ainult üks rass on liiga nõrk ehk loo moraal: ära hävita kõike, mis liigutab ning ära krahma kõiki ressursse endale.